O‘zbekiston xalq artisti Ozodbek Nazarbekov mumtoz shoir Mavlono Lutfiyning g‘azallarini qo‘shiq qilib kuylamoqchi. Bu haqda uning ijodiy hamkori, O‘zbekiston xalq shoiri Iqbol Mirzo ma’lumot berdi. “Endi Ozodbek bilan hazrat Lutfiyning g‘azallarini kuyga solamiz”, – dedi u “Darakchi” gazetasiga bergan intervyusida. Ilgari Ozodbek Nazarbekov Boburning g‘azallarini kuyga solib ijro etgan edi.